இதேவேளை, நம் தமிழ் சமூகத்தைத் தலைமை தங்கி நடத்துபவர்களாக கூறிக் கொள்வோருக்கும், சமூக வழிகாட்டிகளாக இயங்குவோருக்கும், சகோதரி வித்தியாவுக்கு நடந்த கொடுமைகள் சார்ந்து நடைபெறும் போராட்டங்களைச் சரியான முறையில் தலைமை தாங்கி நடத்த வேண்டிய பாரிய பொறுப்பு உள்ளது. போர் முடிந்து 6 வருடங்களுக்கு பின், இன்று வடக்கில் எழுச்சி பெற்றுள்ள சமூக அக்கறையை- கோபத்தை சரியான முறையில் வழிநடத்தி, வெற்றியைத் தேடிச் செல்லும் வலுப்பெற்ற சமூகமாக மாற்ற வேண்டியது ஒவ்வொரு செயலூக்கமுள்ள தமிழ் மகளின் -மகனின் கடைமையாகும்.